Document ID: /roh_data/filtered/fineweb-2-filterrobots_roh.jsonl.gz/40314

En la Val Serenastga da la vart dal sid dal Pèz Regina en Lumnezia, avevan Michael Flepp ed Alfons Derungs (defunct) chattà e chavà or il 2003 dus cristals gigants. In paisa 950 kilos, l'auter 1'150 kilos. Il pitschen è exponì en la Casa d'Angel, il frar grond è zuppà en in deposit sper Turitg. Sco emprest po la Pro Lumerins prender quel enavos a Lumbrein.
Sco la FMR scriva na possia la Pro Lumerins betg cumprar el, ma la possessura, la fundaziun SKKG da Winterthur saja pronta da laschar el a Lumbrein sco emprest a lung temp.
En la Casa d'Angel, nua che l'auter cristal gigant sa chatta, n'hai dentant betg plaz, uschia che la Pro Lumerins vul exponer il cristal da 1'150 kilos e bunamain 2 meters autezza en l'anteriura stizun da l'ustaria Lumerina.
Ord l'archiv:
Il 2003 ha RTR accumpagnà ils dus chavacristals ed observà co els han tratg ils dus cristals or da la tauna ch'els eran en.